باتی آفریقا اؤلکه‌سی نیجریه‌نین قوزئی-باتیسینده تشکیل ائدیلن سیلاح‌لی سالدیریدا 35 نفر اؤلدو.
یئرلی مطبوعاتدا چیخان خبرلره گؤره، زامفارا ایالتینه باغلی کیوالیدو تونگار کاهاو و قیدا واوا کندلرینه موتوسیکلتله گلن سیلاح‌لی شخص‌لر، جوتچولره سالدیری ائتدی. سالدیری‌لاردا 35 نفر اؤلدو، چوخ سایدا نفر ده یارالاندی. دیگر طرف‌دن زامفارا ایالت پولیس سؤزچوسو محمد شئهو، حادثه‌له علاقه‌دار هله آچیقلاما ائتمه‌دی.
اؤلکه‌ده سون زامان‌لاردا سیلاح‌لی شخص‌لرین موتوسیکلتلرله سالدیری‌لار ائتمه‌سی سببیله بعضی ایالتلرده موتوسیکلت ایستیفاده‌سی قاداغان ائدیلمیشدی. منطقه، زامان زامان چوبان‌لارلا اکینچیلر آراسیندا شیدت‌لی چاتیشما‌لارا صحنه اولور. حیوان‌لارینی اوتارماق اوچون اؤلکه‌نین جنوبونا کؤچ ائدن فولانیلر، جوتچولرین حیوان‌لارینی اوغورلاماغا چالیشدیغینی و اؤزلرینه سالدیری ادعا ائدیر. سون اولا‌راق ایکی هفته اوّل سیلاح‌لی شخص‌لرین تشکیل ائتدیگی بنزر بیر سالدیریدا 23 نفر اؤلموشدو.
سیلاح‌لی دسته‌لر ده بو چاتیشما‌لاردان فایدا‌لانا‌راق سالدیری‌لار تشکیل و بؤلگه خالقینی گیروو آلیر.
